Na temelju članka 5. Pravilnika o upisu djece i ostvarivanju prava i obveza korisnika usluga Dječjeg vrtića Bedekovčina (KLASA:601-02/18-01/77, URBROJ: 2197-02-06/18-1 od 05. srpnja 2018. godine) ravnateljica Dječjeg vrtića Bedekovčina, raspisuje

**JAVNI NATJEČAJ**

**ZA UPIS DJECE U DJEČJI VRTIĆ BEDEKOVČINA**

**ZA PEDAGOŠKU GODINU 2021./2022.**

Natječaj za upis djece u Dječji vrtić Bedekovčina za pedagošku godinu 2021./2022. otvoren je od\_**26. travnja 2021. do 11. svibnja 2021. godine.**

U Dječji vrtić Bedekovčina, Ljudevita Gaja 13, Bedekovčina, mogu se upisati djeca s navršenih 12 mjeseci života pa do polaska u osnovnu školu.

Prednost pri upisu djece u Dječji vrtić Bedekovčina imaju djeca s prebivalištem na području Općine Bedekovčina koja žive s roditeljima/skrbnicima/udomiteljima s prebivalištem na području Općine Bedekovčina i prema mjerilima ostvarivanja prednosti pri upisu.

**Obrazac zahtjeva** za upis djeteta u Dječji vrtić Bedekovčina **može se preuzeti na web stranici Dječjeg vrtića Bedekovčina** [**www.dv-bedekovcina.hr**](http://www.dv-bedekovcina.hr) **ili osobno u Dječjem vrtiću Bedekovčina na adresi Ljudevita Gaja 13, 49221 Bedekovčina.**

**Uz popunjeni Obrazac zahtjeva** **za upis djeteta u Vrtić** korisnik usluga dužan je dostaviti sljedeću dokumentaciju:

1. popunjeni obrazac Upitnika za roditelje (upitnik možete preuzeti na web stranici vrtića ili osobno u vrtiću)
2. preslika rodnog lista ili izvatka iz matice rođenih djeteta (bez obzira na datum izdavanja)
3. preslika uvjerenja MUP-a o mjestu prebivališta djeteta (ne starije od 6 mjeseci) ili preslika osobne iskaznice djeteta
4. preslika uvjerenja MUP-a o mjestu prebivališta roditelja (ne starije od 6 mjeseci) ili preslika osobnih iskaznica roditelja
5. preslika kartona (knjižice) cijepljenja
6. dokumentaciju kojom se dokazuju činjenice bitne za ostvarivanje prednosti kod upisa:
* za dijete roditelja invalida Domovinskog rata: rješenje o statusu invalida Domovinskog rata
* za dijete zaposlenih roditelja: potvrda poslodavaca o zaposlenju roditelja ili ispis staža mirovinskog osiguranja ili presliku prijave na HZMO ne starije od mjesec dana
* za dijete samohranog roditelja, dokaz o samohranosti: rodni list, smrtni list za preminulog roditelja ili potvrda o nestanku drugog roditelja ili rješenje Centra za socijalnu skrb
* za dijete zaposlenog roditelja, a čiji je drugi roditelj student ili specijalizant: potvrda fakulteta o statusu redovnog studenta i potvrda zaposlenog roditelja
* za dijete u udomiteljskoj obitelji, bez roditelja ili bez odgovarajuće roditeljske skrbi: rješenje, odnosno potvrda Centra za socijalnu skrb da je dijete u udomiteljskoj obitelji, bez roditelja ili bez odgovarajuće roditeljske skrbi
* za dijete iz obitelji s troje ili više malodobne djece: za svako dijete mlađe od 18 godina rodni list ili izvadak iz matice rođenih ili potvrda o podacima o rođenju djeteta
* za dijete u godini prije polaska u osnovnu školu – rodni list ili izvadak iz matice rođenih ili potvrda o podacima o rođenju djeteta
* za dijete roditelja koji primaju doplatak za djecu: rješenje o pravu na doplatak za djecu
* za dijete s teškoćama u razvoju: nalaz i mišljenje tijela vještačenja ili rješenje Centra za socijalnu skrb o postojanju teškoće u razvoju djeteta
* za dijete koje živi u iznimno teškim socijalnim i zdravstvenim prilikama: preporuka Centra za socijalnu skrb
1. potvrda o sufinanciranju redovitog predškolskog programa (ukoliko je roditelj s područje druge jedinice lokalne samouprave)

Sukladno Zakonu o predškolskom odgoju i obrazovanju („Narodne novine“ broj 10/97, 107/07, 94/13 i 98/19.) i kriterijima propisanim Pravilnikom o upisu djece i ostvarivanju prava i obveza korisnika usluga Dječjeg vrtića Bedekovčina, prednost pri upisu djece u Dječji vrtić Bedekovčina ostvaruje:

* dijete roditelja invalida Domovinskog rata
* dijete samohranog roditelja
* dijete čija su oba roditelja zaposlena
* dijete zaposlenog roditelja, a čiji je drugi roditelj redovni student ili specijalizant
* dijete iz obitelji s troje ili više djece
* dijete u udomiteljskoj obitelji, bez roditelja ili bez odgovarajuće roditeljske skrbi
* dijete s teškoćama u razvoju
* dijete koje živi u iznimno teškim socijalnim i zdravstvenim prilikama
* dijete roditelja koji primaju doplatak za djecu
* dijete u godini prije polaska u osnovnu školu

Prednost pri upisu u okviru planiranog broja slobodnih mjesta po dobnim skupinama ostvaruje dijete s većim zbrojem bodova. Ako više djece ostvari jednak zbroj bodova, prednost pri upisu utvrđuje Komisija na temelju dodatnih kriterija:

* dijete roditelja koji su ispunjavali uvjete upisa prethodne godine, a nisu bili upisani
* dijete čiji su brat ili sestra već polaznici Vrtića
* starije dijete s istim brojem bodova ima prednost pred mlađim

Zahtjevi za upis djeteta sa potrebnom dokumentacijom podnose se **osobno** na adresu Dječji vrtić Bedekovčina, Ljudevita Gaja 13, 49221 Bedekovčina, ***svakim radnim danom od 07:00 do 15:00 sati, od 26.04.2021. do 11.05.2021.*** ili **preporučeno poštom** na adresu: Dječji vrtić Bedekovčina, Ljudevita Gaja 13, 49 221 Bedekovčina.

***Prilikom predaje Zahtjeva za upis, roditelj će dobiti šifru*** sastavljenu od slova i brojeva koja će označavati njihov Zahtjev za upis i na osnovu koje će moći pregledati status djeteta na objavljenoj Listi reda prvenstva upisa u Vrtić.

Komisija za prijem djece utvrđuje prijedlog Liste prvenstva za upis u roku od 15 dana od dana isteka roka za podnošenje zahtjeva. Razmatrat će se samo pravovremeno dostavljene prijave za upis djeteta na propisanom obrascu i sa sadržanim svim potrebnim prilozima. Prijedlog Liste prvenstva objavljuje se na Oglasnoj ploči Dječjeg vrtića Bedekovčina i na web stranici Dječjeg vrtića Bedekovčina [www.dv-bedekovcina.hr](http://www.dv-bedekovcina.hr) . Na objavljenu Listu prvenstva, svaki podnositelj čiji je zahtjev za upis djeteta odbijen ima pravo podnijeti prigovor Upravnom vijeću Dječjeg vrtića Bedekovčina u roku od 8 dana od dana objave Liste prvenstva.

Temeljem prijedloga Liste prvenstva i nakon isteka roka za prigovore i donošenje odluka po prigovoru, Upravno vijeće Dječjeg vrtića Bedekovčina donosi konačnu Listu reda prvenstva upisa u Dječji vrtić.

Konačna Lista reda prvenstva upisa u Dječji vrtić Bedekovčina bit će objavljena na Oglasnoj ploči Dječjeg vrtića Bedekovčina i web stranici Dječjeg vrtića Bedekovčina najkasnije do 30. lipnja 2021. godine.

KLASA: 601-02/21-01/08

URBROJ: 2197-48-01/21-1

Bedekovčina, 23. travnja 2021.

 **RAVNATELJICA**

Klementina Komorčec, mag.praesc.educ.

DOSTAVITI:

1. Web stranica Dječjeg vrtiće Bedekovčina, [www.dv-bedekovcina.hr](http://www.dv-bedekovcina.hr)
2. Oglasna ploča Dječjeg vrtića Bedekovčina, ovdje
3. Pismohrana, ovdje